Desweg isch es umso schöner, wenns in dr heutiga Zeit a Ventil gibt, wo mr seim Umweltbewusstsei ohne Begrenzung freia Lauf lassa kann. Denn laut unserm allseits geschätzta Quizmeischter und Alleswisser Günther Jauch lässt sich mit alkoholische Getränke die Welt doch no retta! Saufa für dr Regawald! Noi, des isch koin Druckfehler, sondern goldflüssiches Balsam für unsre gequälte Seela. Seit son norddeitscher Bierbrauer die Wahnsinnsidee ghett hat, dass mr mittels Konsum von a paar Fläschla Flaschabier die Welt retta könnt, saufts  äh  lebt sichs doch nomol so gern, und mr hilft natürlich ganz uoiga- nützich mit, wos geht. Mr isch sozusaga voll drbei!